Norra kuninglik perekond
Norra kuninglikku perekonda kuuluvad valitsev monarh ning tema abikaasa ja nende järeltulijad koos abikaasadega, samuti eelmiste kuninglike perekondade elusolevad liikmed ning nende abikaasad ja lapsed. Norra kuningakoda koosneb valitsevast monarhist ning tema abikaasast ja lastest, kes kannavad printsi või printsessi tiitlit. Kuningas ja kuninganna kannavad tiitlit "Tema Majesteet" (Hans Majestet (kuningas), Hennes Majestet (kuninganna)), teised kuningakoja liikmed tiitlit "Tema Kuninglik Kõrgus" (Hans Kongelige Høyhet (meessoost), Hennes Kongelige Høyhet (naissoost)).